**Ա Մ Փ Ո Փ Ա Թ Ե Ր Թ**

«**ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**»**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1.ՀՀ ֆինանսների նախարարություն | 18.11.2022թ. |
| N 01/8-3/20082-2022 |
| ՀՀ ֆինանսների նախարարությունը քննարկել է Ձեր 07․11․2022թ․ N ԳՍ//29584-2022 գրությամբ ներկայացված «Անշարժ գույք հետ վերցնելու և ամրացնելու մասին» ՀՀ կառավարության որոշման նախագիծը և հայտնում է, որ առաջարկություններ չունի:  | Ընդունվել է ի գիտություն |
| 2. ՀՀ կրթության, գիտության, մշակույթի և սպորտի նախարարություն | 10.11.2022թ. |
| N 01/20.1/28602-2022 |
| ՀՀ կրթության, գիտության, մշակույթի և սպորտի նախարարությունը «Անշարժ գույք հետ վերցնելու և ամրացնելու մասին» Հայաստանի Հանրապետության կառավարության որոշման նախագիծն ու անհրաժեշտ փաստաթղթերի փաթեթը 09.11.2022 թվականի հ. 05/11.3/28477 գրությամբ տրամադրել է Հայաստանի ազգային ագրարային համալսարանին՝ վերջինիս դիրքորոշումը ստանալու համար: Համալսարանի դիրքորոշումը ստանալուց և ամփոփելուց հետո վերջնական արդյունքները կիներկայացվեն Տարածքային կառավարման և ենթակառուցվածքների նախարարությանը: | Ընդունվել է ի գիտություն: |
| 3. ՀՀ կադաստրի կոմիտե | 15.11.2022թ. |
| N ՍԹ/12620-2022 |
|  Ի պատասխան Ձեր 2022 թվականի նոյեմբերի 7-ի N ԳՍ//29584-2022 գրության՝ հայտնում ենք, որ «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունենք: | Ընդունվել է ի գիտություն:  |
| 4. ՀՀ մրցակցության պաշտպանության հանձնաժողով | 10.11.2022թ. |
| N ԳԳ/1425-2022 |
| Կառավարության «Անշարժ գույք հետ վերցնելու և ամրացնելու մասին» որոշման նախագծի (այսուհետ նաև՝ Նախագիծ) վերաբերյալ հայտնում ենք հետևյալը.Նախագծի 3-րդ կետով նախատեսվում է.«*Առաջարկել Հայաստանի Հանրապետության Մրցակցության պաշտպանության հանձնաժողովի նախագահին՝**1) սույն որոշումն ուժի մեջ մտնելուց հետո իննամսյա ժամկետում ապահովել քաղաք Երևան, Տիգրան Մեծի 4 հասցեում գտնվող տարածքի վարձակալության պայմանագրի լուծման աշխատանքների իրականացումը,**2) սույն որոշումն ուժի մեջ մտնելուց հետո հնգամսյա ժամկետում Հայաստանի Հանրապետության կառավարություն ներկայացնել առաջարկություն՝ սույն որոշման 1-ին կետում նշված Անշարժ գույքի վերանորոգման աշխատանքների իրականացման համար գումար հատկացնելու վերաբերյալ:»։*Վերոգրյալ դրույթների մեկնաբանությունից հետևում է, որ Մրցակցության պաշտպանության հանձնաժողովի նախագահը պետք է սույն որոշումն ուժի մեջ մտնելուց հետո իննամսյա ժամկետում ապահովի քաղաք Երևան, Տիգրան Մեծի 4 հասցեում գտնվող տարածքի վարձակալության պայմանագրի լուծման աշխատանքների իրականացումը, այն պայմաններում, երբ պարզ չէ՝ երբ է ավարտվելու Նախագծի 1-ին կետում նշված Անշարժ գույքի վերանորոգման աշխատանքների իրականացումը, որից հետո միայն հնարավոր կլինի ապահովել Հանձնաժողովի բնականոն աշխատանքի իրականցումը նոր վայրում, տվյալ դեպքում՝ Նախագծի 1-ին կետում նշված հասցեում։Վերոգրյալի հաշվառմամբ առաջարկում ենք քննարկման առարկա դարձնել Նախագծի 3-րդ կետը հետևյալ խմբագրությամբ շարադրելու հարցը։ Մասնավորապես՝ *«3. Առաջարկել Մրցակցության պաշտպանության հանձնաժողովի նախագահին.*1. *սույն որոշումն ուժի մեջ մտնելուց հետո հնգամսյա ժամկետում Հայաստանի Հանրապետության կառավարություն ներկայացնել առաջարկություն՝ սույն որոշման 1-ին կետում նշված Անշարժ գույքի վերանորոգման աշխատանքների իրականացման համար գումար հատկացնելու վերաբերյալ.*
2. *սույն որոշման 1-ին կետում նշված Անշարժ գույքի վերանորոգման աշխատանքների ավարտական ակտի ընդունումից հետո մեկամսյա ժամկետում ապահովել քաղաք Երևան, Տիգրան Մեծի 4 հասցեում գտնվող տարածքի վարձակալության պայմանագրի լուծման աշխատանքների իրականացումը։»։*
 | Ընդունվել է: Նախագծում կատարվել են համապատասխան փոփոխություններ: |
| 5. ՀՀ կրթության, գիտության, մշակույթի և սպորտի նախարարություն | 06.12.2022թ. |
| N 01/20.1/30899-2022 |
|  ՀՀ կրթության, գիտության, մշակույթի և սպորտի նախարարությունը «Հայաստանի ազգային ագրարային համալսարան» հիմնադրամի հետ համատեղ քննարկել է «Անշարժ գույք հետ վերցնելու և ամրացնելու մասին» Հայաստանի Հանրապետության կառավարության որոշման նախագիծը: Նախատեսվում է իրականացնել Երևան քաղաքի Կենտրոն, Մյասնիկյան պողոտա 2 հասցեում գտնվող 1587.8 քառ. մետր մակերեսով դպրոցի շենքի, 24 քառ. մետր մակերեսով կաթսայատան և դրանց զբաղեցրած, օգտագործման ու սպասարկման համար անհրաժեշտ 0.33912 հա հողամասի (այսուհետև՝ անշարժ գույք) հիմնանորոգման, կառուցապատման և բարեկարգման աշխատանքներ՝ սահմանված կարգով իրականացվել են նախագծա-նախահաշվային փաստաթղթերի կազմման աշխատանքներ, Երևանի քաղաքապետարանի կողմից տրվել է շինարարության թույլտվություն: Նախատեսվում է անշարժ գույքի հիմնանորոգման ավարտից հետո այն տրամադրել հիմնադրամի կազմում գործող վարժարանին, որտեղ սովորում են թվով 272 սովորող: Ներկայումս վարժարանը իր գործունեությունը իրականացնում է ոչ բարենպաստ պայմաններում:Միաժամանակ ՀՀ կրթության՝ մինչև 2030թ. զարգացման պետական ծրագրով նախատեսված «Ակադեմիական քաղաքի» հիմնադրման դեպքում հիմնադրամի տեղափոխման պարագայում կոտնահարվի վարժարանի սովորողների կրթական կարգավիճակը և կվտանգվի ուսումնական գործունեությունը:Ամփոփելով վերը նշվածը՝ ՀՀ կրթության, գիտության, մշակույթի և սպորտի նախարարությունն առաջարկում է «Անշարժ գույք հետ վերցնելու և ամրացնելու մասին» Հայաստանի Հանրապետության կառավարության որոշման նախագիծը հանել շրջանառությունից:  | Ընդունվել է ի գիտություն |
| 6. ՀՀ կրթության, գիտության, մշակույթի և սպորտի նախարարություն | 26.01.2023թ. |
| N 01/20.1/1520-2023 |
| ՀՀ կրթության, գիտության, մշակույթի և սպորտի նախարարությունը (այսուհետև՝ նախարարություն) կրկին քննարկել է Անշարժ գույք հետ վերցնելու և ամրացնելու մասին ՀՀ կառավարության որոշման նախագիծը և վերահաստատելով նախարարության 05.12.2022թ. հ. 01/20.1/30899-2022 գրությամբ տրամադրված դիրքորոշումը՝ հայտնում է, որ ՀՀ կրթության՝ մինչև 2030թ. զարգացման պետական ծրագրով նախատեսված «Ակադեմիական քաղաքի» հիմնադրման դեպքում «Հայաստանի ազգային ագրարային համալսարան» հիմնադրամի տեղափոխման պարագայում, վերջինիս կազմում գործող վարժարանը իր գործունեությունը նախատեսում է իրականացնել Երևան քաղաքի Կենտրոն, Մյասնիկյան պողոտա 2 հասցեում գտնվող դպրոցի շենքում (վերանորոգելուց հետո): Նկատի ունենալով վերոգրյալը` առաջարկում եմ զերծ մնալ դպրոցի տիպային շենքը որպես վարչական շենք օգտագործելուց:Ամփոփելով վերոնշվածը՝ առաջարկում եմ շրջանառությունից հանել Անշարժ գույք հետ վերցնելու և ամրացնելու մասին ՀՀ կառավարության որոշման նախագիծը: | Ընդունվել է ի գիտություն |